BBIK ลุ้นไตรมาส 1/65 กำไรโตสูงแตะ 20 ลบ. ทั้งปีทะลุ 97 ลบ. แนะซื้อเป้า 74 บาท
BBIK ลุ้นไตรมาส 1/65 กำไรโตสูงแตะ 20 ลบ. ทั้งปีทะลุ 97 ลบ. รับธุรกิจที่ปรึกษาดิจิทัลฯหนุนเด่น แนะซื้อเป้า 74 บาท
BBIK ลุ้นไตรมาส 1/65 กำไรโตสูงแตะ 20 ลบ. ทั้งปีทะลุ 97 ลบ. รับธุรกิจที่ปรึกษาดิจิทัลฯหนุนเด่น แนะซื้อเป้า 74 บาท
18 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (20 เม.ย.2565) บริษัท บลูบิค กรุ๊ป จำกัด (มหาชน) หรือ BBIK เป็นที่ปรึกษาด้านกลยุทธ์ การจัดการนวัตกรรมและเทคโนโลยีอย่างครบวงจร โดยให้คำแนะนำลูกค้าเพื่อการเปลี่ยนผ่านสู่ธุรกิจยุคดิจิตอล
โดยระยะสั้นคาดกำไรไตรมาส 1/2565 ในกรอบ 17-20 ลบ. โตสูง เทียบช่วงเดียวกันของปีก่อน, ลดลงเล็กน้อย เทียบไตรมาสก่อนหน้า(แม้ธุรกิจไม่มีปัจจัยฤดูกาลที่ชัดเจน แต่โดยปกติไตรมาส 4  จะเป็นไตรมาสที่กำไรสูงที่สุด)
โดยคาดกำไรปี 2565 โต 46% เทียบช่วงเดียวกันของปีก่อน ที่ 97 ลบ. จากการเติบโตที่แข็งแกร่งทั้งในประเทศและต่างประเทศ (รวมถึงส่วนแบ่งจากบริษัทออร์บิท ดิจิตอล (JV กับ OR) เติบโตแบบก้าวกระโดด) โดย ณ สิ้นปี 2564 บริษัทฯ backlog ที่จะรับรู้ปี 2565  secure รายได้ 62% ของประมาณการแล้ว และคาดจะเข้ามาเติมอีกมากในช่วงไตรมาส 1-2 ปี 2565
ด้าน Valuation: แม้หุ้นซื้อขาย PER22F สูง 70 เท่า แต่มองว่าหุ้นสมควรซื้อในระดับพรีเมียม จากอยู่ในช่วงเติบโตสูง และมีศักยภาพในการเติบโตได้อีกมาก และเข้าลงทุนในบริษัท HR Solution 40% ช่วยต่อยอดบริการให้ครบวงจรยิ่งขึ้น ซึ่งจะช่วยเพิ่มความสามารถในการแข่งขันในระยะยาว และคาดมีโครงการเข้ามาเติม backlog อีกมากในช่วงไตรมาส 1-2/2565 ราคาเป้าหมาย 74 บาท